Publication: Magyar Közlöny
Issue: MK-2003-26 (Year: 2003, Number: 26)
Era: 1990-2004
Section: módosításáról szóló 2000. évi CXXXVI. törvény (a továbbiakban: Vhrm.) 183. § (2) bekezdése — 2001. szeptember
Paragraph Index: 175

2. Az indítványozó álláspontja szerint alkotmányellenes, hogy a Tv. 29. §-a a közigazgatási perek tekintetében — fõszabályként — egyfokú bírói felülvizsgálati rendszert vezetett be (Pp. 340. §), mert ezzel a törvényhozó a közigazgatási perekre nézve „minden perben elvonta azt a rendes jogorvoslati lehetõséget, amit a Pp. korábban biztosított.” Ezzel kapcsolatban kifogásolta az indítványozó az IGT 5. § (2) bekezdését is, amely a Tv. 8. §-ával megegyezõ tartalommal, a közigazgatási pereket a megyei bíróságok hatáskörébe utalta. A rendelkezések az indítványozó szerint sértik a „jogbiztonságot” [Alkotmány 2. § (1) bekezdés]. Sértik továbbá az Alkotmány 57. § (5) bekezdése által biztosított „jogorvoslati jogosultságot”, és ennek következtében ellentétesek az Alkotmány 8. § (1) bekezdésével, a 45. § (1) bekezdésével, valamint az 50. § (2) bekezdésével is. Ezen túlmenõen sértik az 1976. évi 8. törvényerejû rendelettel kihirdetett, az Egyesült Nemzetek Közgyûlése XXI. ülésszakán, 1966. december 16-án elfogadott Polgári és Politikai Jogok Nemzetközi Egyezségokmánya (a továbbiakban: Egyezségokmány) 5. Cikk 2. pontja szerinti „megszerzett alapjogok elvonásának tilalmát”, melyet az indítványozó álláspontja szerint az Alkotmány 8. § (2) bekezdése is garantál. Sértik továbbá az Egyezségokmány 2. Cikkének 2. pontjában és az indítványozó által helyesen idézett, de tévesen megjelölt 3. pontjában foglaltakat is. Mindez — az indítványozó szerint — megalapozza az Alkotmány 7. § (1) bekezdésének sérelmét.

Source: https://magyarkozlony.hu/hivatalos-lapok/56ceb098dba09f9f3d008ce45f0f876579d3ff56/dokumentumok/94e7b0fc4bf8711030162c05b52532e545349b4b/letoltes